open-index/open-wikipedia-markdown huggingface dataset:
יתרון להיקף

**יתרון להיקף** מתייחס ליתרונות הגלומים בהיקף השיווק וההפצה; בניגוד ליתרון הגודל, המתייחס ליעילות וליתרונות הנובעים מגידול או צמצום בהיקף התוצרים. כן, בעוד המושג יתרונות לגודל מתייחס לשינויים בתפוקות של מוצר בודד, הרי שהמושג יתרונות להיקף מתייחס לשינוי במספר סוגי המוצרים. ובעוד המושג יתרונות לגודל מתייחס שינויים בצד ההיצע (כגון רמת ייצור), המושג יתרונות להיקף מתייחס לשינויים בצד הביקוש (כגון שיווק והפצה). יתרונות להיקף הם אחת הסיבות לאסטרטגיות שיווקיות כגון חבילת מוצרים, קו מוצרים, ומיתוג של משפחת מוצרים.

לעיתים קרובות, כשמספר המוצרים גדל ומתרחב השימוש באמצעי תקשורת, יותר אנשים יכולים להיות בהישג יד של היצרן על כל דולר המוצא על שיווק. זוהי דוגמה אחת ליתרונות להיקף. אולם, יעילות זאת אינה יכולה להימשך לעד והחל מנקודה מסוימת הוצאות פרסום נוספות על מוצרים חדשים הופכות להיות פחות אפקטיביות (דוגמה ל**חסרונות להיקף**).

אם סוכני מכירות מוכרים כמה מוצרים, הללו יכולים לעשות זאת באופן יעיל יותר מאשר במכירת מוצר בודד. הוצאות זמן הנסיעה יתחלקו אז בין בסיס הכנסות גדול יותר ולכן, היעילות בעלויות תעלה. גם תיתכן בין המוצרים סינרגיה, על ידי כך שטווח של מוצרים משלימים אחד את השני יגביר את רצון הקנייה אצל הצרכן מאשר בהצעה של מוצר בודד. יתרונות להיקף יכולים להתבטא גם ביעילות ההפצה – שליחת קו מוצרים למיקום אחד יוכל להיות יעיל יותר מאשר שליחת סוג של מוצר בודד לאותו מקום.

יתרונות נוספים להיקף יכולים להתרחש כאשר ישנו חיסכון בעלויות כתוצאה מתוצרים נלווים בתהליך הייצור. דוגמה טובה לכך היא יתרונות ההסקה ממוצר אנרגיה, מה שמשפיע באופן חיובי על יבולים חקלאיים. לא כל הכלכלנים מסכימים עם חשיבות היתרונות לטווח. יש הטוענים כי מושג זה חל רק על תעשיות מסוימות ורק לעיתים נדירות.

יכולתו של ארגון להשיג יתרון תחרותי באמצעות התרחבות לענף חדש נבחנת ביכולתו להגדיל את רווחיו בשני תחומי הפעילות, הישן והחדש. אחת הדרכים להשיג יתרון תחרותי הוא באמצעות יתרון להיקף. יתרון להיקף מושג על ידי חיסכון בעלויות עקב ניצול משאבים משותפים בעבור שתי הפעילויות. השימוש יכול להיות בנכסים מוחשיים כגון מחסן משותף או בנכסים לא מוחשיים כגון מותג או שם מסחרי.
יתרון להיקף מבוסס אם כן על יכולת לייצר סינרגיה בין תחומים שונים.

## ראו גם
*יתרון לגודל
*חיסרון לגודל
*אפקט הרשת

קטגוריה:נושאים בכלכלה
הו-ני 1

**הוֹ-נִי 1** (ביפנית: **一式砲戦車 ホニ I**, מילולית: טנק תותח, סוג 1, הו-ני 1) הוא משחית טנקים נטול צריח, מחופה למחצה, מתוצרת יפן, שפותח תוך כדי מלחמת העולם השנייה ושירת בזירת האוקיינוס השקט.

## תכנון ופיתוח
עם תחילת המערכה באוקיינוס השקט, יחידות יפנית נתקלו בטנקים המודרניים של בעלות הברית, דוגמת שרמן. הטנק העיקרי של הצבא היפני, הצ'י-הא, חסרו השריון והחימוש הדרושים כדי להתמודד בהצלחה עם טנקים אלה, מה שהוביל לדרישה היפנית לפיתוחו של משחית טנקים.

הו-ני 1 פותח על בסיס תובת טנק הצ'י-הא. צריח הטנק עם התותח בקוטר 57 מ"מ הוסר, והוחלף במבנה עילי משוריין מחופה למחצה, ובו תותח שדה "סוג 90" בקוטר 75 מ"מ, עם זווית צידוד של 10°, וזוויות הגבהה של  25°+ - 5°- מעלות. המבנה העילי של ההו-ני 1 נותר פתוח מאחור, דבר שהותיר את הצוות הכלי חשוף לפגיעות רסיסים ולאש מנשק קל. פרט להחלפת הצריח והחימוש העיקרי, והוספת לוחות שריון נוספים על גבי התובה שעיבו את השריון ב-16 מ"מ נוספים, נותר ההו-ני 1 זהה לצ'י-הא.

ההו-ני 1 נשא דמיון רב למשחיתי הטנקים הגרמניים מטיפוס פנצרייגר, אולם שלא כמוהם, תוכנן ההו-ני לפעול יותר כתותח מתנייע נגד טנקים, בטווחים של עד 12,000 מטרים, ופחות כמשחית טנקים היורה מהמארב או כזה המיועד להילחם בטנקי האויב פנים אל פנים. בשל כך לא צויד ההו-ני במקלעים או באמצעים אחרים נגד חיילי האויב.

בסך הכול יוצרו 124 משחיתי טנקים מטיפוס הו-ני 1 בין 1941 ונובמבר 1943. ההו-ני 1 הוחלף על ידי משחית הטנקים הו-ני 2, שצויד בתותח הוביצר "סוג 91" בקוטר 105 מ"מ.

## שירות מבצעי
ההו-ני 1 עבר את טבילת האש שלו במהלך קרב לוזון במהלך המערכה בפיליפינים ב-1944. הכלים זכו להצלחות מוגבלות במהלך הקרב, אך מספרם היה קטן מכדי שיהיו בעלי השפעה ממשית על מהלך המערכה בפיליפינים. רוב משחיתי הטנקים הו-ני 1 נשמרו כעתודה על אדמת יפן, מתוך ציפייה לפלישה האמריקאית, ולא השתתפות בכל פעילות מבצעית עד לכניעה.

## ראו גם
*משחית טנקים
*פנצרייגר

## לקריאה נוספת

*Christopher Foss, (2003), **Great Book of Tanks: The World's Most Important Tanks from World War I to the Present Day**, Zenith Press, 
*Christopher Foss, (2003), **Tanks: The 500**, Crestline, 
*Steven J. Zaloga, (2007), **Japanese Tanks 1939-45**, Osprey Publishing, 


## קישורים חיצוניים

*אתר On War
*WWII vehicles
*History of War.org

## הערות שוליים

קטגוריה:משחיתי טנקים
קטגוריה:אמצעי לחימה יפניים במלחמת העולם השנייה
קטגוריה:טנקים יפניים
אושר לאומי גולמי

**אושר לאומי גולמי** או בקיצור **אל"ג** (באנגלית: **Gross national happiness** או בקיצור **GNH**) הוא מדד של רווחת אזרחי המדינה, המבוסס על מגוון של מדדי אושר, בניגוד למדדים המסורתיים המודדים את התוצר (תמ"ג ותל"ג). בניגוד לאומדן התוצר, אין דרך פשוטה למדוד את האל"ג של מדינה, והוא מורכב בדרך כלל משילוב של פרמטרים כמו תוחלת חיים, יציבות חברתית, גישה לטיפול רפואי, ממשל תקין, שוויון כלכלי ואמון חברתי.

לפי אגדה אורבנית, נטבע המונח על ידי מלך בהוטן, ג'יגמה סינגייה ואנגצ'וק, בשנת 1972 כתגובה לביקורת מתמדת על כך שהכלכלה של בהוטן גורמת לעוני כאשר המלך הדגיש את מחויבותו לייסד כלכלה אשר תסתגל לתרבות הייחודית של בהוטן אשר מבוססת על הערכים הרוחניים של הבודהיזם.

בעוד שמודל הפיתוח המסורתי נוהג לשים דגש על כך שהצמיחה הכלכלית תהיה המטרה העיקרית, המושג של אל"ג מבוסס על ההנחה כי פיתוח נכון של החברה האנושית יתרחש רק כאשר הפיתוח החומרי וההתפתחות הרוחנית יתקיימו זה לצד זה וכאשר הם משלימים ומחזקים אחד את השני. ארבעת היסודות של האושר הלאומי הגולמי הם צמיחה חברתית וכלכלית הוגנת ובת קיימא, שימור וקידום התרבות, שימור הסביבה הטבעית וממשל תקין ואחראי.

הדלאי לאמה הנוכחי, טנזין גיאטסו, הוא תומך נלהב של קונספט האל"ג. בהקשר זה, הוא ציין כי: 

## ראו גם

* מדד האושר העולמי
* מדד הפיתוח האנושי

## קישורים חיצוניים

* 
* 
* Gross National Happiness, United nations

## הערות שוליים

קטגוריה:תאוריות כלכליות
קטגוריה:מדדים
מחוז לימריק

**מחוז לימריק** (באנגלית: **County Limerick**, באירית: **Contae Luimnigh**) הוא אחד ממחוזותיה הדרומיים של אירלנד. המחוז שוכן במרכזה של פרובינציית מנסטר. שטחו של המחוז 2,686 קמ"ר, (העשירי בשטחו באירלנד) ואוכלוסייתו כ-184,000 נפש (השביעי באירלנד).

למחוז לימריק אין גבול ימי, והוא מוקף כולו במחוזות אחרים. עם זאת, יש למחוז גישה לים דרך הנהר שאנון העובר בתחומו, ושפכו לאוקיינוס האטלנטי. בצפון גובל המחוז במחוז קלייר, בצפון מזרח במחוז טיפררי, בדרום במחוז קורק, ובמערב במחוז קרי.

המחוז נקרא על שם העיר הראשית בו, לימריק, שבסביבתה מרוכזת רוב האוכלוסייה (כ-50,000 בעיר, וכ-90,000 באזור המטרופוליטני). לימריק היא בירת המחוז והיא העיר הרביעית בגודלה באירלנד.

## גלריה

קובץ:John Castle Limerick-seabhcan.jpg|טירת המלך ג'ון על גדת הנהר שאנון בעיר לימריק
קובץ:Limericklandscape.jpg| נוף מישורי טיפוסי למזרח לימריק, באזור בו מגדלים בקר לחלב


## קישורים חיצוניים

* 
* 

לימריק
קטגוריה:מנסטר
הבשלת אוסטוולד

שמאל|ממוזער|250px|תיאור בסיס של הבשלת אוסטוולד
**הבשלת אוֹסְטְוַולְד** הוא תהליך מתחום הכימיה הקולואידית בו צורונים גדולים ״אוכלים״ צורונים קטנים יותר. במהלך ההבשלה החלקיקים הקטנים מתפרקים ועוברים ריבוץ אל צורון גדול יותר. התהליך תואר לראשונה על ידי וילהלם אוסטוולד בשנת 1896 וקרוי על שמו. הכח המניע את התהליך הוא מתח הפנים שבין החלקיק והממס. חלקיקים קטנים הם בעלי יחס שטח פנים לנפח גדול בעוד חלקיקים גדולים הם בעלי יחס קטן. הדבר נובע מכך ששטח פנים גדל לפי   R^2  בעוד הנפח גדל לפי  R^3 , כאשר  R  הוא רדיוס חלקיק כדורי. גדילת חלקיקים גדולים על חשבון קטנים מקטינה את שטח הפנים של חלקיקים הבאים במגע עם הממס ומורידה את האנרגיה הכוללת של המערכת.

התהליך נפוץ בתחום הננו-חלקיקים, שם יש אתגר ביצירת חלקיקים קטנים ויציבים. כמו כן, התהליך תורם לחוסר יציבות של תחליבים דוגמת חלב.

## קישורים חיצוניים

קטגוריה:כימיה פיזיקלית
קטגוריה:כימיה קולואידית
קטגוריה:פגמים קריסטלוגרפיים
קטגוריה:משקעים
אבנר נווה

**אבנר נווה** (נולד ב-12 בפברואר 1950) הוא טייס קרב בחיל האוויר הישראלי, ששירת מעל 30 שנה בחיל האוויר והוא אלוף הפלות, לאחר שצבר שבע הפלות של מטוסי אויב בקרבות אוויר, כולן במטוס F-15 איגל. כיהן כסגן מפקד וראש מטה חיל האוויר, סיים את שירותו בדרגת תת-אלוף.

## ביוגרפיה
נווה גדל בקיבוץ שדות ים, בנם של חווה ויצחק (איזי) נוימן.

התגייס לצה"ל וסיים קורס טיס מס' 64 ב-1971. לאחר הקורס הוצב בטייסת אוראגן וסופר מיסטר. בשנת 1972 עבר הסבה למטוסי F-4 פנטום. ב-1974 היה אחד מעשרת הטייסים שנבחרו לקליטת מטוסי ה-15-F בחיל האוויר, ולהקמת הטייסת הראשונה, טייסת 133. ב-1981 הוא השתתף במבצע אופרה לתקיפת הכור הגרעיני בעיראק כאחד הטייסים של מטוסי ה-15-F שליוו את מטוסי ה-F-16. בנובמבר 1982 מונה למפקד טייסת סקייהוק, טייסת 140. ב-1985 פיקד על טייסת 106 והוביל את הפצצת מפקדות אש"ף בתוניס במבצע רגל עץ.

בשנים 1990 עד 1992 פיקד על בסיס רמת דוד, בשנים 1992 עד 1994 שימש כראש להק מודיעין. בשנת 1995 מונה לראש להק אוויר וב-1998 לסגן מפקד ורמ"ט חיל האוויר. בתחילת 2001 סיים את שירותו בצה"ל.

לאחר פרישתו מצה"ל, הקים נווה חברת ייעוץ וסיפק שירותים לתעשיות הביטחוניות ולג'נרל אלקטריק, במקביל כיהן ומכהן כדירקטור וכדירקטור חיצוני בחברות שונות בהן ECI, אינטרגאמא, אבן קיסר, צור שמיר אחזקות, סולגרין, במלונות דן, אשטרום נכסים ובבית חולים הדסה ומשמש כנשיא ומייסד קבוצת Old North Group.

## חיים אישיים והשכלה
נווה בעל תואר ראשון בכלכלה ומנהל עסקים מאוניברסיטת בר-אילן. שני אחיו הצעירים אסף נוימן ויפתח נוימן שירתו אף הם כטייסי קרב בחיל האוויר.

## הפלותיו

## קישורים חיצוניים
*דן סלע, רגע האמת של אבנר נווה, בטאון חיל האוויר, גיליון 133, יוני 2000
* 
*

## הערות שוליים

קטגוריה:טייסי חיל האוויר הישראלי
קטגוריה:תתי-אלופים בחיל האוויר
קטגוריה:מפקדי בסיס רמת דוד
קטגוריה:ראשי להק ראש המטה
קטגוריה:ראשי להק האוויר
קטגוריה:אלופי הפלות ישראלים
קטגוריה:דירקטורים ישראלים
קטגוריה:שדות ים: אישים
קטגוריה:בוגרי אוניברסיטת בר-אילן
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
קטגוריה:ישראלים שנולדו ב-1950
הפועל מעגן מיכאל

**הפועל מעגן מיכאל-זכרון יעקב** היא קבוצת כדורסל נשים ישראלית מהמועצה אזורית חוף הכרמל. המשחקת בליגה הארצית שרון. הקבוצה מארחת באולם הספורט של קיבוץ מעגן מיכאל.

## היסטוריה
קבוצת הנשים הוקמה בשנת 1965 על ידי מנחם לוין. הקבוצה ידעה עליות ומורדות, ושיאה היה בעונת 1967–1968, כשזכתה בגביע המדינה בכדורסל נשים לאחר ניצחון 35-48 בגמר מול מכבי דרום ת"א. בעונת 1969–1970 הגיע הקבוצה לגמר גביע המדינה, אך הפסידה להפועל תל אביב. בעונת 1976–1977 ירדה הקבוצה לליגת המשנה.

בעונת 2005–2006 זכתה הקבוצה באליפות בליגה הארצית, אך בחרה שלא לממש את העלייה לליגה הלאומית. שנה לאחר מכן, בהובלת שחקניות מקומיות כירדן ברקאי, חן מסד, דנה יהושוע, הדר ביגלמן ואחרות, זכתה הקבוצה שוב בכרטיס לליגה הלאומית, והפעם מימשו את העלייה.

הקבוצה עלתה ללאומית, צרפה את השחקניות שירלי שבתאי וג'ניפר קלכמן, ויחד עם שחקניות מקומיות כמאי אשל, מעיין לוי והמאמנת תירזה לוינסקי. כבר בעונתה הראשונה עלתה מעגן אל הפלייאוף העליון, שנה לאחר מכן כבר התמודדה בפיינל פור נגד אלופת אותה שנה.

בתחילת עונת 2009/10 החליפה שחקנית העבר, שרית ארבל את תירזה לוינסקי באימון הקבוצה. ובמאי 2010 ניצחה הקבוצה 1-2 בסדרת הגמר את הפועל ראשון לציון והבטיחה את העפלתה לליגת העל, אך לא אישרה השתתפותה ונשארה בליגה השנייה.

## תארים והישגים
***[[גביע המדינה בכדורסל לנשים|גביע המדינה]]**:
**זכייה (1): 
**גמר: 1970

## שחקניות בולטות בעבר
*ענת לוין
*נורית שומר בנתור
*הדס אמיר פרנקל
*דורית היימן
*אנדרה אביגל קוצר
*תמר פלד
*דליה תלם

## קישורים חיצוניים
*
* כדורסלניות הפועל מעגן מיכאל באתר היכל התהילה כדורסל נשים

## הערות שוליים

קטגוריה:קבוצות כדורסל נשים ישראליות
מעגן מיכאל
קטגוריה:מועצה אזורית חוף הכרמל
קטגוריה:מעגן מיכאל
מחוז דבלין

**מחוז דבלין** (באנגלית: **County Dublin**; באירית: **Contae Átha Cliath**) הוא אחד ממחוזותיה ההיסטוריים של אירלנד. המחוז שוכן בפרובינציית לנסטר, על קשת סביב מפרץ דבלין, לחופי הים האירי שממזרח לו. בצפון-מערב גובל המחוז במחוז מית', במערב במחוז קילדייר ובדרום במחוז ויקלו.

למרות שבשטחו הוא אחד הקטנים באי (921 קמ"ר), מחוז דבלין המאוכלס ביותר באירלנד, עם אוכלוסייה של כ-1.27 מיליון תושבים (2011). בירת המחוז היא העיר דבלין.

נהר הליפי (Liffey) זורם דרך המחוז ומפריד אותו לצפון ולדרום. הצפון הוא החלק העני והדרום הוא החלק העשיר.

ב-1994 פוצל המחוז ל-4 מחוזות משנה, לצרכים אדמיניסטרטיביים (אוכלוסייה על פי מפקד 2006)
:
# העיר דבלין, שאינה מחוז אך נהנית ממעמד של מחוז אדמיניסטרטיבי (כ-506,000 תושבים).
# מחוז דן לירי-ראת'דאון (שטח 127 קמ"ר, כ-194,000 תושבים).
# מחוז פינגל (שטח 448 קמ"ר, כ-240,000 תושבים).
# מחוז דרום דבלין (שטח 223 קמ"ר, כ-247,000 תושבים).

## קישורים חיצוניים

* 

## הערות שוליים

קטגוריה:לנסטר
דבלין
גוף זר

**גוף זר** הוא כינוי לעצם בלתי-קרוא הנמצא במקום בו הוא משבש את הפעילות התקינה. נזק מסוג זה בא לידי ביטוי בתחומים שונים.
הד מורפולוגי

**הד מורפולוגי** (באנגלית: **Morphological Echo**) הוא ציור שמן על בד של הצייר הסוריאליסטי הספרדי, סלבדור דאלי.

היצירה צוירה בין השנים 1934–1936 והיא מוצגת במוזיאון סלבדור דאלי שבסיינט פיטרסברג, במדינת פלורידה שבארצות הברית.

היצירה מתארת מבנה אדריכלי לא ברור, שפרטיו מועטים, ואולם מספר אלמנטים ביצירה מצוירים בפירוט רב. מבעד שער המבנה האדריכלי ניתן לראות דמות כלה רצה כשהיא מחזיקה חישוק גדול, ובמבנה המצוי ברקע התמונה ניתן לראות מעין פעמון או אישה הלובשת שמלה דמוית פעמון. צילה של האישה יוצר אף הוא צורה הדומה למראה האישה. במרכז התמונה סלע הדומה בצורתו (ומזכיר) את האישה הרצה. שם היצירה מתייחס לעובדה שהצל, והסלע מהווים הד צורני (מורפולוגי) לצורת האישה והחישוק.

היצירה שימשה השראה ליצירה נוספת של דאלי, באותו שם, אשר צוירה בשנת 1936. יצירה קטנה זו (מידותיה 30 על 33 ס"מ) מתארת שולחן ועליו שלושה אובייקטים, כאשר ברקע התמונה שישה אובייקטים המוצבים בשני טורים (שלושה אובייקטים בכל טור). גם יצירה זו מוצגת במוזיאון סלבדור דאלי.

## קישורים חיצוניים
* '''הד מורפולוגי''', באתר Dalipaintings.com

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1930
אצטדיון אליס פארק

**אצטדיון אליס פארק** (באנגלית: **Ellis Park**), הידוע גם בשם נותנת החסות שלו כ"**פארק [[קוקה-קולה]]**", הוא אצטדיון ספורט ביוהנסבורג אשר בדרום אפריקה. האצטדיון משמש בעיקר למשחקי כדורגל ורוגבי יוניון ואף אירח את משחק גמר גביע העולם ברוגבי ב-1995 ואירח חלק ממשחקי מונדיאל 2010. בעבר האצטדיון אירח משחקי קריקט. בנוסף מתרחשים מעת לעת אירועי תרבות שונים באצטדיון.

האצטדיון מכיל כיום 60,000 מקומות והוא האצטדיון הרביעי בגודלו במדינה, ומהווה את משכנה של התאחדות הרוגבי יוניון של דרום אפריקה.

## היסטוריה
האצטדיון הוקם בתחילה כדי לשמש את קבוצת הרוגני יוניון גולדן ליונס, אשר נאלצה לחלוק את אצטדיונה המקורי עם קבוצות שונות. הקבוצה פנתה לעירייה וקיבלה הסכמה מחבר מועצת העיר ג'יי. די. אליס (J.D. Ellis) אישור לבנות אצטדיון על שטח בן 53 קמ"ר (13 אקר). הבנייה החלה ב-1927 וארכה 8 חודשים. ב-1928 נחנך האצטדיון וביוני אותה שנה כבר ערכה גולדן ליונס את משחקה הראשון בו - כנגד נבחרת ניו זילנד ברוגבי יוניון. החל מאותה שנה האצטדיון אירח משחקי רוגבי רבים והפך למזוהה עם הספורט במדינה.

בתחילת שנות ה-80 עבר האצטדיון שיפוצים במהלכם נבנה מחדש בהתאם לסטנדרטים מודרניים, בהם התכנון הישן לא עמד עוד. האצטדיון המחודש כלל למעלה מ-60,000 מושבים.

על אף השיפוצים ב-2001 אירע אסון באצטדיון במהלך משחק כדורגל בין אורלנדו פיירטס והקייזר צ'יפס. לחץ הקהל, אשר עלה על תכולת האצטדיון, הביא למותם של 43 אנשים אשר נרמסו למוות.

ב-2005 מועדון הגולדן ליונס מכר את השליטה באצטדיון, וזה הפך לאצטדיון הראשון בבעלות שחורים בדרום אפריקה, לאחר שנקנה על ידי חברת אינטרצה לסגו (Interza Lesego).

## קישורים חיצוניים

* 

אליס פארק, אצטדיון
אליס פארק, אצטדיון
אליס פארק, אצטדיון
קטגוריה:יוהנסבורג: מבנים
אליס פארק
צ'ארלי ומעופפלית הזכוכית

**צ'רלי ומעופפלית-הזכוכית** או **צ'רלי ומעללית הזכוכית** (באנגלית: **Charlie and the Great Glass Elevator**) הוא ספר-המשך לספר-הילדים צ'ארלי והשוקולדה. הספר נכתב על ידי רואלד דאל בשנת 1972. 

הספר תורגם למספר שפות; ב-1983 יצא גם בעברית, בתרגומו של אורי בלסם, בהוצאת סדרת מרגנית.

## תקציר העלילה
בהמשך לספר הקודם, צ'רלי בקט ומשפחתו טסים יחד עם מר וילי וונקה, בעל בית-החרושת לממתקים במעופפלית-הזכוכית. הסבתות יוספינה וג'ורג'ינה נבהלות מהטיסה, ובעקבות כך יוצאת המעופפלית אל מחוץ לאטמוספירה. המשפחה מגיעה למלון-החלל ארצות הברית, המהווה את מבצע-החלל הגדול ביותר. אנשי-המלון חושבים שצ'רלי ובני משפחתו הם טייסי החלל של מר הילטון, של רוסיה או של סין; הם חושדים שבמיטת הסבים מוטמנת פצצה שנועדה לפוצץ את המלון.

במלון נתקלים צ'רלי ובני משפחתו ביצורי חלל ענקיים, דמויי ביצה ובעלי עיניים אדומות הנקראים "קריצים חרקוזואידים", היכולים לשנות צורה, וטורפים חלק מהעובדים. יצורים אלה באו מכוכב חרקוס, המרוחק 34,427 מיליון קילומטר מכדור הארץ. היצורים הורסים את רקטות התאוצה של המעבורת; וילי וונקה וחבריו גוררים אותם לכדור הארץ ומצילים אותם, והקריצים נשרפים.

כשהם חוזרים לבית החרושת, מציע וונקה לזקנים להפוך לצעירים בעזרת תרופת פלא ושמה Wonka-Vite, ה'מצעירה' את הנוטל אותה בעשרים שנה. סבתא יוספינה, סבא ג'ורג' וסבתא ג'ורג'ינה לוקחים אליהם את הגלולות, ארבע לכל אחד. סבתא יוספינה בת השמונים ושלושה חודשים נהפכת לתינוקת בת שלושה חודשים, סבא ג'ורג' בן השמונים ואחת נהפך לתינוק בן שנה, ואילו סבתא ג'ורג'ינה בת השבעים ושמונה הופכת לבת מינוס שנתיים. צ'רלי ומר וונקה נוסעים בעזרת מעופפלית-הזכוכית אל שלילנדיה, ארץ-המינוס, ובעזרת תרופה אחרת שהמציא מר וונקה, Vita-Wonk, הם מחזירים את סבתא ג'ורג'ינה אל בית-החרושת, ושם מגלים כי התרופה ה'מזקינה' הפכה אותה לאדם הזקן ביותר עלי-אדמות: בת שלוש-מאות חמישים ושמונה שנים. מיד מעניק לה מר וונקה ארבעים גלולות של Wonka-Vite, וכך חוזרת סבתא ג'ורג'ינה להיות בת שבעים ושמונה שנים. לקראת סיום הספר מקבל מר וונקה מכתב-הזמנה מנשיא ארצות-הברית, והוא ומשפחת בקט יוצאים אל-עבר הבית הלבן.

## קישורים חיצוניים
* 

קטגוריה:ספרי ילדים ונוער
קטגוריה:ספרי רואלד דאל
קטגוריה:ספרי 1972
קטגוריה:צ'ארלי בממלכת השוקולדה
ברבורים משתקפים בפילים

**ברבורים משתקפים בפילים** הוא ציור שמן על בד משנת 1937 של הצייר הסוריאליסטי הספרדי סלבדור דאלי.

היצירה צוירה בתקופת בה צייר דאלי בשיטה הפרנואידית-קריטית.

היצירה מתארת שלושה ברבורים שוחים באגם, אשר השתקפותם במים יחד עם השתקפות העצים שמאחוריהם יוצרת דמויות של פילים עומדים. השתקפות הברבורים וצווארם דומה לראשי הפילים ואוזניהם, ואילו השתקפות העצים מדמה את רגלי הפילים.

בשמאל התמונה דמותו של אדם (ככל הנראה אדוארד ג'יימס, אחד מחבריו של דאלי) העומד בגבו לבעלי החיים בתמונה.

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1930
קטגוריה:בעלי חיים באמנות
מבנה רך עם שעועית (תחושה מוקדמת של מלחמת אזרחים)

**מבנה רך עם שעועית (תחושה מוקדמת של מלחמת אזרחים)** הוא ציור שמן על בד של הצייר הסוריאליסטי הספרדי סלבדור דאלי. היצירה צוירה בשנת 1936, והיא מהיצירות הבודדות של האמן המתייחסות למלחמת האזרחים בספרד. היצירה מוצגת כיום במוזיאון פילדלפיה לאמנות בפילדלפיה שבארצות הברית.

היצירה מתארת את מלחמת האזרחים בספרד ואת העובדה שהמלחמה קרעה את גופה של המדינה. דאלי תמך בגנרל פרנסיסקו פרנקו ובצד הלאומני אשר פתח במלחמה, אולם התנגד למלחמה עצמה, והיצירה מתארת את סלידתו של דאלי מאירועיה האלימים של המלחמה. היצירה צוירה זמן קצר לאחר פרוץ המלחמה, ולפני האירועים האלימים ביותר, ומכאן שמה המאוחר "תחושה מוקדמת של מלחמת אזרחים".

דאלי תיאר את התמונה במילים אלה:

היצירה מתארת אדם קרוע שפניו מביעים כאב. רגלו של האיש ניצבת במקום בו צריכה להיות בטנו, וידו מחזיקה את הרגל התלושה. הראש ניצב על הרגל התלושה ממקומה. על ירך הדמות נוזלת שעועית מבושלת. בשמאל התמונה מונחת על הקרקע יד נוספת, ובסמוך לה דיוקנו של זיגמונד פרויד.

שמה של היצירה - "שעועית מבושלת" מתייחס למנהג הקאטאלאני הפגאני (אשר קדם להתנצרות האזור) להקריב לאלים שעועית מבושלת.

ברקע מצויר נוף האופייני לצפונה של ספרד.

## קישורים חיצוניים
* תיאור היצירה באתר מוזיאון פילדלפיה לאמנות

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1930
אצטדיון קייפטאון

**אצטדיון קייפטאון** (באפריקאנס: **Kaapstad-stadion**), המוכר לעיתים בשמו הלא-רשמי "**אצטדיון גרין פוינט**", הוא אצטדיון כדורגל הממוקם בקייפטאון שבדרום אפריקה. האצטדיון נבנה לקראת מונדיאל 2010 ואירח מספר משחקים במסגרתו, לרבות אחד מחצאי הגמר. באצטדיון 69,070 מושבים, והוא השלישי בגודלו בדרום אפריקה.

## בניית האצטדיון
בניית האצטדיון החלה ב-26 במרץ 2007 בשכונת גרין פוינט שבקייפטאון, לחוף האוקיינוס האטלנטי ובסמוך למרכזי התיירות בקייפטאון. לצורך הבנייה נהרס האצטדיון הקודם ששכן במקום, אצטדיון גרין פוינט הקטן בהרבה, אשר שימש למשחקי כדורגל ומופעי תרבות ובידור שונים. לצד בניית האצטדיון עצמו פותחה התשתית מסביב והאצטדיון עומד כעת במרכזו של פארק רחב ידיים, אם כי לצורך הקמת האצטדיון הופקע למעשה שטח רב מאזור הפארקים של העיר.

האצטדיון תוכנן על ידי שיתוף פעולה בין 'גמ"פ (GMP) אדריכלות של גרמניה' ובין 'לואיס קרול ארכיטקטורה' המקומי. הבנייה עצמה נמשכה כ-33 חודשים. האצטדיון צופה מבחוץ בציפוי סופג רעש במטרה להפחית את הרעש הסביבתי.

הבנייה הסתיימה בטקס חגיגי ב-14 בדצמבר 2009 והועבר לבעלות עיריית קייפטאון. חודש לאחר מכן נערך בו משחק הכדורגל הראשון, בו שיחקו הקבוצות המקומיות אייאקס קייפטאון וסאנטוס.

## לאחר המונדיאל
האצטדיון נבנה כאצטדיון כדורגל רחב ממדים - פי 5 מהאצטדיון הקיים קודם לכן, בו השתמשו קבוצות הכדורגל המקומיות לעיתים כאצטדיון ביתי. עם זאת, אין ביכולתן של הקבוצות למלא תפוסה גדולה זו, וגם למשחק הפתיחה - דרבי עירוני, נמכרו 20,000 צופים בלבד, פחות משליש מתפוסת האצטדיון.

מסיבות אלו הוסב האצטדיון לתפוסה בת 55,000 מקומות בלבד לאחר המונדיאל. באצטדיון ניתן לערוך גם משחקי רוגבי, אשר זוכה לפופולריות גדולה בהרבה מהכדורגל במדינה. כמו כן האצטדיון משמש לאירועי תרבות וקונצרטים שונים.

## קישורים חיצוניים

* 
* האצטדיון, באתר עיריית קייפטאון

קייפטאון, אצטדיון
קייפטאון, אצטדיון
קייפטאון, אצטדיון
קטגוריה:אייאקס קייפטאון
קטגוריה:קייפטאון: ספורט
קטגוריה:קייפטאון: מבנים
שירלי טמפל, המפלצת הצעירה והקדושה ביותר של הקולנוע בזמנה

**שירלי טמפל, המפלצת הצעירה והקדושה ביותר של הקולנוע בזמנה** או **שירלי טמפל, המפלצת הצעירה והקדושה ביותר של הקולנוע בן זמננו** או **ספינקס ברצלונה** הוא ציור גואש, פסטל וקולאז' על קרטון. של הצייר הסוריאליסטי הספרדי סלבדור דאלי. היצירה צוירה בשנת 1939 ומוצגת במוזיאון בוימנס ואן בונינגן ברוטרדם שבהולנד.

היצירה הוצגה לראשונה בתערוכה שנערכה בגלריית ג'וליין לוי בעיר ניו יורק, בין ה-21 במרץ ל-18 באפריל 1939. 

היצירה היא קולאז' בה תמונת ראשה של השחקנית האמריקאית שירלי טמפל הלקוחה מכתבה עיתונאית, מוצבת על גוף לביאה אדום לה שדיים גלויים וציפורניים לבנות. מעל צילום ראשה של שירלי טמפל מופיע עטלף ערפד, ולרגליה גולגולת ועצמות שלד (שרידים מטרף שתפסה). מתחת לדמות האריה מופיע הכיתוב: "שירלי, עתה גם בצבע". 

היצירה מהווה ביקורת על ניצולה של הילדה על ידי תעשיית הסרטים האמריקאית, והסקסואליזציה שלה.

## קישורים חיצוניים
* הציור באתר המוזיאון
## הערות שוליים

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1930
קטגוריה:אריות באמנות
קטגוריה:שירלי טמפל
צ'נאב

[ממוזער|250px|ערוץ הנהר בחלקו העליון ההררי שבמדינת [הימאצ'ל פרדש]]
**צ'נאב** (בסנסקריט: चंद्रभाग; בפנג'אבי: ਚਨਾਬ; בהינדית: चनाब; באורדו: چناب) הוא נהר בצפון מערב הודו ובמזרח פקיסטן. מוצאו בהתמזגות שני נהרות: צ'נדרה (Chandra) ובהאגה (Bhaga) בהרי ההימאלאיה ההודיים, באזור ספיטי שבהימאצ'ל פרדש.

הנהר זורם מערבה בקניונים עמוקים בג'אמו וקשמיר, ולאחר מכן פונה לדרום-מערב ויורד לאזור גבעות סיוואליק ולמישורי פנג'אב שבפקיסטן. הוא מצטרף לנהרות ביאס (Beas), סטלוג' (Satluj), ראווי (Ravi) וג'לאם (Jhelam) היוצרים את "חמשת הנהרות" אשר נשפכים בדלתה רחבה לנהר האינדוס. מי הצ'נאב שייכים לפקיסטן בהתאם לאמנת מי נהר האינדוס מ-1960.

## קישורים חיצוניים

* 

## הערות שוליים

קטגוריה:קצרמר פקיסטן
קטגוריה:קצרמר גאוגרפיה של הודו
קטגוריה:הודו: נהרות
קטגוריה:פקיסטן: גאוגרפיה
קטגוריה:הימאצ'ל פרדש: גאוגרפיה
קטגוריה:אינדוס
התאחדות הכדורגל של דרום אפריקה

**התאחדות הכדורגל של דרום אפריקה** (באנגלית: **South African Football Association**; בראשי תיבות: **SAFA**) היא הגוף הממונה על ענף הכדורגל במדינת דרום אפריקה. היא חברה בקונפדרציית הכדורגל של אפריקה (CAF) ואחראית על נבחרת דרום אפריקה בכדורגל. יחד עם פיפ"א, SAFA הייתה המארגנת של מונדיאל 2010.

## היסטוריה
התאחדות הכדורגל של דרום אפריקה נוסדה ב-8 בדצמבר 1991 עם תום תקופת האפרטהייד. קודם לכן התחלקה הנהגת הכדורגל במדינה בין ארבעה ארגונים שונים: "Football Association of South Africa", 
"South African Soccer Association", 
"South African Soccer Federation"
ו-"South African National Football Association". 
תום האפרטהייד ואיחודם של הארגונים הללו הכשירו את הקרקע לחברותה בהתאחדות הבינלאומית לכדורגל (פיפ"א), אליה הצטרפה ביוני 1992, ועקב כך גם לחברוּת ב-CAF.

מאז, הצליחה נבחרת דרום אפריקה לזכות במקום ראשון בגמר גביע המדינות האפריקאיות (אשר נערך בדרום אפריקה ב-1996), להעפיל פעמיים לגמר המונדיאל (ב-1998 ו-2002), ולזכות במקום הרביעי בגביע הקונפדרציות 2009, אותו היא עצמה אירחה.

דרום אפריקה התמודדה על הזכות לארח את מונדיאל 2006, אך הפסידה בהפרש של קול אחד לגרמניה. בעקבות החלטת פיפ"א לקיים את משחקי הגביע העולמי ב-2010 ביבשת אפריקה, התמודדה שוב, הפעם נגד מצרים, לוב (שפרשה ב-2004), מרוקו ותוניסיה. ב-15 במאי 2004 נבחרה דרום אפריקה לארח את מונדיאל 2010.

ב-2007 מינתה SAFA את מאמן נבחרת ברזיל לשעבר קרלוס אלברטו פריירה למאמן נבחרת דרום אפריקה. עם פרישת פריירה מסיבות אישיות, העבירה SAFA באפריל 2008 את התפקיד לז'ואל סנטנה (אף הוא ברזילאי). סנטנה פוטר ב-19 באוקטובר 2009 אחרי הפסד שמיני בתוך תשעה משחקים. לאחר מכן, חזר פריירה לנבחרת דרום אפריקה והוא היה מאמנה במונדיאל 2010.

נכון למרץ 2018, נשיא הארגון הוא דני ג'ורדן.

## ליגות
SAFA קיימת שלוש ליגות לגברים ואחת לנשים. הליגה היוקרתית ביותר היא ה-Premier Soccer League (PSL), המוכרת גם כ-ABSA Premier League. אחריה באה ה-National First Division (NFD), שהיא למעשה הליגה השנייה. הליגה השלשית היא ה-Vodacom Promotional League (VPL). ליגת הנשים היא SAFA Women's League.

## נבחרות לאומיות

חמש הנבחרות הלאומיות הכפופות ל-SAFA הן:

* נבחרת הנשים ("Banyana Banyana")
* נבחרת לנוער עד גיל 17 ("Amajimbos")
* נבחרת לצעירים עד גיל 20 ("Amajita")
* נבחרת צעירים עד גיל 23 ("Amaglug-glug")
* הנבחרת הבוגרת ("Bafana Bafana")

## קישורים חיצוניים
* 
* SAFA
* דרום אפריקה בפיפ"א
* דרום אפריקה ב-CAF

## הערות שוליים

דרום אפריקה
קטגוריה:דרום אפריקה: כדורגל
קטגוריה:קונפדרציית הכדורגל של אפריקה
יקנעם

**יָקְנְעָם** הוא שם שמקורו תנ"כי. האות יו"ד שבתחילתו מנוקדת בקמץ קטן - יָקנעם, כלומר יש להגות "יוֹקנעם".
סקפסיס

**סקפסיס** הייתה עיר יוונית עתיקה במיסיה שבאסיה הקטנה, לחוף ים מרמרה (כיום קרוב לעיר ביראמיק שבטורקיה). היא נודעה בשל ספרייתו של אריסטו שמאוחר יותר הועברה לפרגמון ואחר כך לאלכסנדריה.
שמאל|300px|ממוזער|מבט מאתר העתיקות של סקפסיס.
סקפסיס העתיקה שהייתה ממוקמת על הר אידה, ליד מקורו של הנהר אספוס, נודעה במסורת היוונית כבירת נחלותיו של איניאס, גיבור מלחמת טרויה. סקפסיס המאוחרת יותר הייתה ממוקמת כ- 12 ק"מ ממורדות הר אידה.

ספרייתו של אריסטו הועברה לפרגמון בתקופת אטלוס הראשון (269 - 197 לפנה"ס) שייסד את ספריית פרגמון המפורסמת. בתקופת סולה (138 - 78 לפנה"ס) התגלו בסקפסיס יצירות של אריסטו ושל תאופרסטוס שהוחבאו באדמה על ידי קרוביו של נלאוס שהיה תלמיד של אריסטו וידיד של תאופרסטוס. על פי המסורת, ספריו של אריסטו הועברו מפרגמון לאלכסנדריה כאשר מרקוס אנטוניוס נתן לקלאופטרה כמאתיים אלף ספרים כמתנת נישואים.

על פי מסורת מסוימת, שר המאה הרומאי סנט קורנליוס, הגוי הראשון שהפך לנוצרי, שימש כבישוף סקפסיס.

דוקטור אנדראס דייוויד מורטמאן, שגילה את מקומה של סקפסיס העתיקה, כתב: "גיליתי עיר עתיקה מאוד עם אקרופוליס, מגדלים וחומות שנבנו מאבנים מסותתות, עם ארבעה שערים. כאשר קראתי את סטראבון הבינותי שגיליתי כנראה את  חורבותיה של העיר העתיקה ביותר באסיה הקטנה."

כפר בשם אסקי-סקיספי התקיים במקום עד 1877.

## קישורים חיצוניים

קטגוריה:יוון העתיקה: ערים בטורקיה
גביש מולקולרי

שמאל|ממוזער|250px|גבישי קרח
**גביש מולקולרי** הוא גביש הבנוי מאריזה של מולקולות, המוחזקות ביניהן (בדרך כלל) על ידי איטראקציה בין מולקולרית כמו קשרי ואן דר ואלס. חומרים אלה רכים ובעלי טמפרטורת התכה ורתיחה נמוכה בהשוואה לגבישים קוולנטיים יוניים או מתכתיים, מאחר שקשרי ואן דר ואלס חלשים בהרבה מקשרים קוולנטיים יונים או מתכתיים.

דוגמאות נפוצות: קרח (אריזה של מים), נפטלין, יוד, קרח יבש וסוכר. 

בגבישים מולקולריים ניתן לראות לעיתים קרובות המראה בתנאים של לחץ אטמוספירי. צורת הגביש מרמזת במקרים רבים על המבנה הכימי והפיזיקלי שלו. היווצרותו של גביש אורכת זמן רב, ויכולה להימשך אף מאות שנים.

## סיבה להיווצרות
במקרים רבים הסידור, הגובה הסימטרי הוא הבור האנרגטי הנמוך ביותר שניתן להגיע אליו (בדרך כלל קשה להגיע אליו). הסידור מתבצע בין הדיפולים (קטבים חיוביים ושליליים).

קטגוריה:ערכים שבהם תבנית בריטניקה אינה מתאימה
קטגוריה:כימיה פיזיקלית
גביש קוולנטי

[שמאל|ממוזער|300px|[גביש קוורץ]]
**גביש קוולנטי** הוא גביש שכולו מולקולה יחידה (סריג אטומרי). כל האטומים בגביש קשורים ביניהם על ידי קשרים קוולנטים. אף על פי שנדמה שמולקולות הן דבר זעיר, גביש קוורץ (שהוא גביש קוולנטי) הוא גביש מָקרוסקופי. דוגמאות נוספות לגבישים קוולנטיים:  יהלום, גרפיט, צורן Si, קרביד הצורן SiC.

קטגוריה:קריסטלוגרפיה
רוברט א. לווט

**רוברט אברקרומבי לווט** (באנגלית: **Robert Abercrombie Lovett**; 14 בספטמבר 1895 – 7 במאי 1986) היה מזכיר ההגנה של ארצות הברית הרביעי בממשלו של הארי טרומן בין 17 בספטמבר 1951 ו-20 בינואר 1953. בתפקידו היה אחראי לניהולה של מלחמת קוריאה והיה בעל תפקיד מפתח ביצירת ה-CIA ועיצובה של ברית ההגנה נאט"ו.

## תולדות חייו
היה בנו של רוברט סקוט לווט, יושב ראש יוניון פסיפיק, חברת הרכבות הגדולה והוותיקה בארצות הברית. למד משפטים ומנהל עסקים באוניברסיטאות ייל והרווארד. את לימודיו קטעה מלחמת העולם הראשונה, במהלכה שירת כקצין סיור אווירי במסגרת הצי המלכותי הבריטי ולאחר מכן פיקד על טייסת של צי ארצות הברית והגיע לדרגת לוטננט קומנדר (מקבילה לרב-סרן).

לאחר שסיים את לימודיו ב-1921 החל לעבוד בבנק הלאומי למסחר בניו יורק ובבראון ברדרס הרימן (Brown Brothers Harriman & Co. (BBH), הבנק הפרטי הוותיק והגדול ביותר בארצות הברית והתקדם למעמד של שותף.

ב-1940, במהלך מלחמת העולם השנייה, מונה ליועץ מיוחד לענייני חיל אוויר למזכיר המלחמה הנרי סטימסון. ב-1941 היה עוזרו של מזכיר האווירייה ג'ון ג'יי מקלוי. במסגרת תפקידו פיקח על שדרוג חיל האוויר האמריקאי במהלך מלחמת העולם השנייה. על תפקודו זכה ב-1945 בעיטור המופת (Distinguished Service Medal) מאת נשיא ארצות הברית הארי טרומן.

הוא חזר למגזר הפרטי אך נקרא עד מהרה לשוב לשירות ציבורי על ידי ג'ורג' מרשל על מנת לשרת כתת-מזכיר המדינה. כאשר עבר מרשל לפנטגון ב-1950 התעקש שלווט יעבור עמו למשרד מזכיר ההגנה כסגנו. בתפקידו זה מילא תפקיד מפתח בהקמת ה-CIA.

מונה למזכיר ההגנה ב-17 בספטמבר 1951. הוא שימש בתפקידו עד תום ממשל טרומן וזכה להערכה חיובית לניהולו את משבר קוריאה. כמו כן קידם את יצירת נאט"ו ותמך בהמשך אימון צבאי נרחב והתעצמות קונבנציונלית, גם בעידן בו שגשגו תאוריות לגבי כוחו של נשק גרעיני להכריע מערכות.

לווט חזר לתפקיד ניהולי בכיר בבראון ברדרס הרימן. עם הקמת ממשלו של ג'ון פ. קנדי ייעץ לו לווט למנות את עוזריו בשעתם, דין ראסק למזכיר המדינה ורוברט מקנמארה למזכיר ההגנה. ב-1963 העניק לו קנדי את מדליית החירות הנשיאותית, הכבוד האזרחי הגבוה ביותר בארצות הברית.

הוא נפטר בגיל 90, חצי שנה לאחר רעייתו אדלייד. לכבודו נקראה קתדרה ללימודי היסטוריה צבאית וימית באוניברסיטת ייל.

## קישורים חיצוניים

* ביוגרפיה באתר משרד ההגנה האמריקאי 
* 

קטגוריה:אמריקאים ילידי טקסס
קטגוריה:אנשי עסקים אמריקאים
קטגוריה:מזכירי ההגנה של ארצות הברית
קטגוריה:טייסי צי ארצות הברית
קטגוריה:CIA
קטגוריה:בוגרי אוניברסיטת ייל
קטגוריה:בוגרי אוניברסיטת הרווארד
קטגוריה:מעוטרי מדליית החירות הנשיאותית
קטגוריה:טייסים במלחמת העולם הראשונה
קטגוריה:חברי הקבינט של ארצות הברית בממשל הארי טרומן
קטגוריה:משנים למזכיר ההגנה של ארצות הברית
קטגוריה:חברי אחוות הגולגולת והעצמות
קטגוריה:אמריקאים שנולדו ב-1895
קטגוריה:אמריקאים שנפטרו ב-1986
סמל הטריטוריה הצפונית

**סמל הטריטוריה הצפונית** הוא סמלה של הטריטוריה הפדרלית "הטריטוריה הצפונית". זהו שלט אצולה הכולל את כל המאפיינים הייחודיים לטריטוריה, זוג הקנגורו האדומים כתומכים, העיט בציצה, וכותנת סטורט הצומחת על החלקה.

הסמל הוענק לטריטוריה בידי אליזבת השנייה ב-11 בספטמבר 1978 והוא ייחודי מבין הסמלים האוסטרליים שכן הוא כולל אלמנטים ילידיים שונים, כעיטורים שעל המגן והאבן הטקסית עליה ניצב העיט.

הטריטוריה הצפונית

קטגוריה:הטריטוריה הצפונית: סמלים לאומיים
קטגוריה:קנגוריים בתרבות
קטגוריה:עיט בתרבות
אירועי כיכר טיין-אן-מן (1976)

ממוזער|כיכר טיין-אן-מן
**אירועי כיכר טיין-אן-מן 1976** התרחשו ב-5 באפריל 1976 בכיכר טיין-אן-מן שבבייג'ינג, בירת סין. זו הייתה הפגנת מחאה של הציבור בסין נגד הדיכוי של משטר הרפובליקה העממית של סין לקראת סוף מהפכת התרבות בסין.

הפגנת המחאה התחילה באופן ספונטני בעקבות מותו של ראש הממשלה הסיני ג'ואו אנלאי ממחלת הסרטן ב-8 בינואר 1976. ג'ואו אנלאי היה ראש ממשלת סין שלושה עשורים וזכה להערכה רבה. שנים אחדות לפני מותו, הוא היה מעורב במאבק כוחות פוליטי עם מנהיגים בכירים אחרים בפוליטביורו של המפלגה הקומוניסטית של סין. יריביו הגלויים והחזקים ביותר של ג'ואו היו ג'יאנג צ'ינג, אשתו של יו"ר המפלגה הקומוניסטית מאו דזה-דונג, והאנשים שסביבה שזכו מאוחר יותר לכינוי כנופיית הארבעה.

שלושה חודשים לאחר מותו של ג'ואו אנלאי, במהלך "מועד ניקוי המצבות" (צ'ינגמינג), יצאו אזרחי בייג'ינג ב-5 באפריל לכיכר טיין-אן-מן לקיים הפגנה ספונטנית לזכרו, כשהמסר הפוליטי היה של תמיכה ברפורמות וחיזוק הרפורמיסטים דוגמת דנג שיאופינג ונגד ההנהגה הקיימת. כרזות שונות נכתבו בסגנון הביקורת הסינית, כגון גידופה של הקיסרית וו דזה טיין מהמאה ה-7, כרמז לג'יאנג צ'ינג ולפועלה.

המשטר הסיני ראה באותה העת בהתאגדות של הציבור הסיני איום ממשי לסדר הציבורי. בעקבות פגישת חירום שנערכה בפוליטביורו החליטו מנהיגי סין להסיר את זרי הפרחים והשירים מהכיכר. במהלך הלילה שבין 4 ל-5 באפריל ניקו כוחות הביטחון הסינים את השטח אשר מסביב לאנדרטה בכיכר טיין-אן-מן. ב-5 באפריל גילו עשרות אלפי תושבי בייג'ינג אשר חזרו לאזור האנדרטה שבכיכר כי זרי הפרחים וחומרי ההנצחה האחרים הוסרו. בנוסף, קציני ביטחון סינים כיתרו את האזור אשר מסביב לאנדרטה על מנת למנוע מהמפגינים להתקרב אל האזור.

בלילה של 5 באפריל, כאשר מספר המוחים שפקדו את הרחובות עמד על מספר אלפים בלבד, מיליציה בשליטת המשטר כיתרה את האזור בו התקיימה הפגנת המחאה והתקיפה את המפגינים באמצעות אלות ואקדחים על מנת לגרשם מן הכיכר. כתוצאה מכך נהרגו ונפצעו אלפי מפגינים אשר פקדו את הכיכר ולא היו חמושים. חלק מהמפגינים נלקחו ללשכת הביטחון והוצאו שם להורג ללא משפט.

דנג שיאופינג היה השעיר לעזאזל של ההנהגה, והואשם בגרימת הבעיות. כל סמכויותיו נלקחו ממנו והוא הושם במעצר בית אף על פי שנותר חבר מפלגה.

## ראו גם
* אירועי כיכר טיין-אן-מן (1989)

## קישורים חיצוניים

* Tiananmen Poems


קטגוריה:הרפובליקה העממית של סין: היסטוריה
קטגוריה:בייג'ינג
קטגוריה:1976 בפוליטיקה
קטגוריה:הפגנות באסיה
קטגוריה:1976 ברפובליקה העממית של סין
כדור עקיבה

שמאל|ממוזער|250px|כדור עקיבה מדגם Kensington Expert Mouse 5 Trackball
**כדור עקיבה** (באנגלית: **Trackball**) הוא אמצעי קלט למחשב מסוג אמצעי הצבעה (תחליף עכבר). כדור העקיבה הוא מתקן הנושא כדור שמשתמש המחשב מגלגל עם ידו, כך שכיוון גלגול הכדור אנלוגי לכיוון תנועת הסמן על מרקע המחשב.

כדור העקיבה מקובע לשולחן העבודה או למשטח מחשב נייד או נמצא באחת מפינות מקלדת משולבת (מקשים וכדור עקיבה).

כמו כל אמצעי הצבעה אחר, גם עם כדור עקיבה אפשר להפעיל מקלדת מרקע וירטואלית – דהיינו חלק מהמסך שיש עליו ציור של מקלדת, והוא מתפקד כמקלדת כשנוגעים בו באמצעי הצבעה. תכונה זו של כדור העקיבה מאפשרת לו לשמש כאביזר טכנולוגיה מסייעת לנגישות מחשב עבור אנשים שאינם יכולים לתפעל ביעילות את המקלדות, העכברים ומשטחי הנגיעה המקובלים.

נכון לשנת 2010, קהל היעד של כדורי העקיבה הוא בעיקר אנשים שבשל לקות מתקשים לאחוז עכבר ומתקשים לעשות תנועות עדינות באצבעותיהם. מלבד אנשים עם לקות, כדור העקיבה עשוי לשרת גם פעוטות. את גודל הכדור שבמכשיר כדור העקיבה ואת גודל המכשיר כולו ניתן להתאים ליכולתו הגופנית של המשתמש. אנשים עם מגבלה בהנעת האצבעות, למשל, יעדיפו כדור גדול במכשיר כדור העקיבה, כדי להניע אותו בקלות בעזרת כף ידם הפתוחה. העדפה דומה יכולה להיות בקרב אנשים עם לקות תנועה קשה המשתמשים במקל פה להנעת כדור העקיבה. אולם, אנשים אחרים עם לקות תנועה קשה עשויים לרכוש מכשיר קטן במיוחד שניתן להכניסו אל הפה ולהניע את הכדור שבו בעזרת הלשון.

כמו כן, ניתן למצוא מספר התקנים כאלה במערכות משובצות מחשב ובמחשבים ייעודיים רבים כגון: עמדות הדפסה וכו'.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אמצעי הצבעה למחשב
קטגוריה:התקנים לנגישות קלט
אצטדיון לופטוס וורספלד

**אצטדיון לופטוס וורספלד** (באנגלית: **Loftus Versfeld Stadium**) הוא אצטדיון כדורגל בפרטוריה שבדרום אפריקה. האצטדיון הוקם במקור בשנת 1923, ולקח חלק באירוח משחקי גביע העולם בכדורגל 2010.

## היסטוריה
האתר בו הוקם האצטדיון שימש לראשונה למשחקי ספורט בשנת 1906, אז נקרא **מגרש הספורט המזרחי**. מבנה הבטון הראשון באתר נבנה על ידי מועצת העיר בשנת 1923. המבנה המקורי הכיל כ-2,000 מושבים בלבד, ולא היו בו מתקני ספורט נאותים. בשנת 1928 נוספו לאצטדיון חדרי הלבשה ושירותים.

בשנת 1932 נקרא האצטדיון על שם רוברט אואן לופטוס וורספלד, מאבות הספורט המאורגן בפרטוריה. למרות שבאופן רשמי שונה שם האצטדיון מספר פעמים, הוא תמיד נקרא בפי המקומיים אצטדיון לופטוס וורספלד. האצטדיון שודרג ושופץ מספר פעמים, בין היתר ב-1984 וב-2008.

מ-1998 ועד 2003 נקרא האצטדיון **מינולטה לופטוס**, על שם חברת מינולטה שמימנה את האצטדיון. ב-2003 שונה שם האצטדיון ל**סקיוריקור לופטוס**, על שם חברת האבטחה סקיוריקור (Securicor). ב-1 בספטמבר 2005, הפכה חברת וודאקום למממנת האצטדיון, ושינתה את שמו בחזרה לאצטדיון לופטוס וורספלד.

## שימוש לאירועי ספורט
האצטדיון משמש כמגרשה הביתי של קבוצת הרוגבי וודאקום בלו בולס המשחקת בליגת הרוגבי המקומית, וכן משמש כמגרשה של קבוצת וודאקום בולס, המשתתפת בתחרות הרוגבי הבינלאומית, הסופר 14. האצטדיון אירח את גמר תחרות הסופר 14 בשנת 2009, וכן אירח מספר משחקים במסגרת גביע הקונפדרציות 2009. במסגרת מונדיאל 2010, אירח האצטדיון 5 משחקים בשלב הבתים, ומשחק אחד בשלב שמינית הגמר. 

## קישורים חיצוניים
* 

לופטוס וורספלד, אצטדיון
לופטוס וורספלד, אצטדיון
קטגוריה:חאוטנג: ספורט
קטגוריה:פרטוריה: מבנים
לופטוס וורספלד, אצטדיון
מד חום התנגדותי

**[[מד חום]] [[מוליכות חשמלית|התנגדותי]]**, הנקרא גם נגד מגלה טמפרטורה, הוא חיישן טמפרטורה המנצל את השינוי הצפוי בהתנגדותם החשמלית של כמה חומרים עם השתנות הטמפרטורה. בדרך כלל נגדים כאלו הם מפלטינה, ולכן נקראים מד חום פלטינה התנגדותי (PRT). אט אט הם מחליפים את השימוש במד חום מצומד באפליקציות תעשייתיות בטמפרטורות מתחת ל-600 מעלות צלזיוס עקב הדיוק הרב והחזרה לאותם ערכים. 

## תיאור כללי
שמאל|ממוזער|150px|תרשים עקרוני של נגד פילם עם שכבת פלטינה
להלן הסוגים הנפוצים ביותר של מדי חום התנגדותיים:
***נגדי [[פחמן]]** הם נגישים ביותר ומאד זולים. הם חוזרים לאותה הטמפרטורה. הם מאוד אמינים בטמפרטורות מאוד נמוכות. בדרך כלל אינם סובלים מהיסטרזיס או מסטיות מדידה. הם שימשו לאורך זמן חוקרים בגלל היתרונות הרבים שלהם. 
***נגדי פילם** הם בעלי שכבת פלטינה על מצע, השכבה יכולה להיות דקה ביותר, עד 1 מיקרו מטר. היתרונות של סוג זה הם מחיר נמוך יחסית ותגובה מהירה. מכשירים כאלה שיפרו את ביצועיהם למרות קצבי התרחבויות שונים של המצע והפלטינה אשר גורמים לשגיאות מדידה ובעיות יציבות.
***נגדים חוטיים** הם בעלי דיוק רב, במיוחד בטווח גדול של טמפרטורות. קוטר הליפוף מספק הפרש אשר שומר על היציבות המכנית ומאפשר התרחבות של החוט על מנת למנוע זליגה וטעויות מדידה.

## פונקציות
מדי חום התנגדותיים בוניים במספר תצורות ומציעים יציבות טובה יותר, דיוק טוב יותר, וחזרה לאותם ערכים בצורה טובה יותר מאשר מדי צימוד תרמיים. בעוד מדי צימוד תרמיים משתמשים באפקט סיבק לייצר מתח, מדי חום התנגדותיים משתמשים במקורות חשמליים ודורשים הספק על מנת לפעול. הנגדים האידיאלים משתנים באופן ליניארי עם הטמפרטורה.

מדי חום התנגדותיים בדרך כלל עשויים מפלטינה, בשל האופיין התנגדות-טמפרטורה הליניארי שלו, וכן בשל מבנהו הכימי. החוט העשוי מפלטינה המשמש כחיישן צריך להישמר חופשי מהפרעות על מנת לשמור על יציבות.

## יתרונות
יתרונותיו של מד החום ההתנגדותי העשוי פלטינה הם:
*דיוק רב
*זליגה נמוכה
*טווח פעולה רחב מאד
*התאמה לאפליקציות תנודתיות

## מגבלות
*מדי חום אלו בדרך כלל אינם משמשים למדידות של טמפרטורות מעל 660 מעלות צלזיוס. בטמפרטורות כאלה קשה למנוע מהפלטינה מלהזדהם עם המתכת של המדחום. זו הסיבה שבמעבדות מחליפים את מד החום ממתכת למד חום זכוכית. בטמפרטורות מאוד נמוכות, פחות מ 270- מעלות צלזיוס, עקב המצאות מעט פונונים, ההתנגדות של מד החום ההתנגדותי נקבעת בעיקר על ידי חוסר האחידות הכימי שלו ולכן אינו תלוי בעיקרון בטמפרטורה. כתוצאה מכך הרגישות שלו היא קרובה לאפס ולכן הוא לא שימושי במצב כזה.
*בהשוואה לתרמיסטורים, מדי חום העשויים מפלטינה פחות רגישים לשינויי קטנים בטמפרטורה, וכן יש להם זמן תגובה יותר איטי. למרות זאת, לטרמיסטורים יש טווח טמפרטורות קטן יותר, וכן יציבות גרועה יותר.

## מבנה
אלמנטים אלה כמעט תמיד דורשים מוביל מבודד. בטמפרטורות נמוכות מ- C °250, משתמשים ב- PVC, גומי או סיליקון כמבודדים. מעל זה, משתמשים בסיבי זכוכית או קרמיקה. נקודת המדידה, אשר בדרך כלל נמצאת בקצה, צריכה להיות מוגנת בתוך שרוול מגן, העשוי בדרך כלל מסגסוגת מתכת אינרטית מבחינה כימית לתהליך המבוקר. בחירה ועיצוב מעטפת ההגנה עלולים לדרוש יותר תשומת לב מאשר החיישן בפועל, שרוול המגן חייב לעמוד בפני התקפה כימית או פיזית ויחד עם זאת לספק נקודת מדידה טובה.

## ראו גם
* צמד תרמי (תרמוקפל)
* תרמיסטור
## קישורים חיצוניים

קטגוריה:ערכים שבהם תבנית בריטניקה אינה מתאימה
התנגדותי
עלות קבועה

**עלות קבועה** היא עלות שאינה משתנה או אינה ניתנת לשינוי בטווח הקצר ולכן אינה מושפעת באופן ישיר ומיידי מהיקף פעילותו של העסק, להבדיל מ**[[עלות משתנה]]**. בטווח הארוך כל העלויות הן עלויות משתנות שכן נכסים ניתן למכור, חוזים ניתן לסיים וכדומה. בטווח הזמן בו לא ניתן לבטל את ההוצאה ולהימנע מהעלות, תחשב עלות זו עלות קבועה.

עלות קבועה כוללת נכסים כגון בניינים ומכונות ועשויה גם לכלול עובדים בחוזים ארוכי טווח ועוד.

את העלויות הקבועות נהוג להעמיס באופן יחסי על העלויות המשתנות על מנת לוודא שההכנסות מכסות את כל העלויות. כיום יש גישות כגון תמחור מבוסס פעילויות המתנגדות לשיטה זו.

## ראו גם
*עלות משתנה 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עלויות
טום קונטי

**תומאס קונטי** (באנגלית: **Thomas Conti**; נולד ב-22 בנובמבר 1941) הוא שחקן קולנוע, במאי תיאטרון וסופר סקוטי זוכה פרס הטוני.

## ביוגרפיה
קונטי נולד בעיירה פייזלי שבמערב סקוטלנד לאב ממוצא איטלקי ואם שנולדה להורים ממוצא אירי. את השכלתו רכש קונטי ב"מכללת סנט אלויסיוס" וב"אקדמיה המלכותית הסקוטית למוזיקה ודרמה" שבמרכז גלאזגו.

את עבודתו בתחום התיאטרון החל קונטי בתיאטרון אומנויות מקומי בעיר דאנדי. ב-1979 הופיע קונטי לראשונה בברודוויי במחזה "של מי החיים האלה לעזאזל?", הופעה אשר זיכתה את קונטי בפרס טוני.
במקביל להיותו שחקן תיאטרון, קונטי פיתח לעצמו קריירת קולנוע שהחלה בהופעות בסרטים "הדואליסטים" (סרטו הראשון של רידלי סקוט) ובדרמת המלחמה "חג שמח, מיסטר לורנס", סרט בו פרץ קונטי מבחינה קולנועית בדמותו של הקולונל הבריטי ג'ון לורנס.

קונטי היה מועמד לזכייה בפרס אוסקר לשחקן הטוב ביותר ופרס גלובוס הזהב עבור תפקידו בסרט "ראובן, ראובן". בסרט אשר על תסריטו חתום התסריטאי היהודי ג'וליוס אפשטיין גילם קונטי משורר שיכור ואובדני בשם גאוון מק'גלאנד. ב-1986 היה קונטי מועמד לפרס גלובוס הזהב על הופעתו בסרט "ביאטה קלרספלד ציידת הנאצים".

תפקיד נוסף בו התפרסם קונטי היה בדרמה הקומית "שירלי ולנטיין", בסרט גילם קונטי את קוסטאס קאלדס, מאהבה היווני של גיבורת העלילה שירלי ולנטיין. בשנים האחרונות בחר קונטי להקדיש את מיטב זמנו לכתיבה ובימוי, הופעותיו האחרונות עד כה היו בתפקידים משניים בסרטים "ירושלים, ירושלים" ו "מחיר הבגידה".

קונטי פרסם בשנת 2004 את ספרו "הדוקטור", אודות סיפורו הביוגרפי של טייס בשירות הביטחון החשאי. 

קונטי נשוי לשחקנית הסקוטית קארה וילסון משנת 1967, בתם נינה גם היא שחקנית.

## פילמוגרפיה נבחרת
* גלילאו (1975) 
* הדואליסטים (1977)
* חג שמח, מיסטר לורנס (1983)
* ראובן, ראובן (1983)
* אמריקאית בפריז (1984)
* נס בסקוטלנד (1985)
* בשרות האל (1985)
* אצבע משולשת (1986)
* חופשה ברומא (1987)
* שירלי ולנטיין (1989)
* אמריקה של מישהו אחר (1995)
* מחיר הבגידה (2005) Derailed
* ירושלים, ירושלים (2006)
* התשלום (2006)
* עלייתו של האביר האפל (2012)
* אופנהיימר (2023)

### טלוויזיה

* פסקי הדין של רייט (1995)
*סיקור קטלני (2001-2000)

## קישורים חיצוניים

* 

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:סופרים סקוטים
קטגוריה:במאי תיאטרון סקוטים
קטגוריה:זוכי פרס טוני: שחקנים
קטגוריה:אישים זוכי פרס אוליבייה
קטגוריה:סקוטים ממוצא איטלקי
קטגוריה:סקוטים ממוצא אירי
קטגוריה:אתאיסטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1941
מכפלה ישרה

במתמטיקה, **מכפלה ישרה** היא אובייקט מתמטי המורכב מכמה אובייקטים מאותו סוג ללא "הפרעות" הדדיות ביניהם. כאשר מכפילים מספר סופי של אובייקטים, המכפלה הישרה זהה לסכום הישר, אבל כאשר מדובר במספר אינסופי של אובייקטים המכפלה הישרה גדולה ומסובכת יותר; אפילו ההנחה שיש בה איברים תלויה באקסיומת הבחירה.

אפשר להגדיר מכפלה ישרה של מבנים אלגבריים כמו מרחבים וקטוריים או מודולים, של קבוצות סדורות, ועוד. המכפלה הישרה של מרחבים טופולוגיים נקראת "מרחב מכפלה".

אם M_i הם אובייקטים מאותו סוג לכל i \in I, כאשר I היא קבוצת אינדקסים, אז המכפלה הישרה היא המכפלה הקרטזית \prod_{i \in I} M_i , כלומר קבוצת הפונקציות f \colon I \to \bigcup_{i \in I} M_i כך ש- f(i) \in M_i לכל i\in I. לעומת זאת, בסכום הישר כוללים רק את הפונקציות שכמעט כל הערכים שלהן טריוויאליים, במובן המתאים לסוג האובייקט. להמחשת ההבדל, המכפלה הישרה \mathbb{Z}^\omega של \ \aleph_0 עותקים של \ \mathbb{Z} אינה חבורה אבלית חופשית (אבל תת-החבורה של הסדרות החסומות היא חופשית).

## הגדרה קטגורית

בתורת הקטגוריות, המכפלה הישרה של אובייקטים A_i בקטגוריה, היא אובייקט B=\prod A_i, עם מורפיזמים ("היטלים") \pi_i \colon B \to A_i, המקיימים את התכונה הבאה: לכל אובייקט C בקטגוריה עם מורפיזמים f_i \colon C \to A_i, קיים מורפיזם יחיד f \colon C \to B כך ש- f_i = \pi_i \circ f. 

הסכום הישר מוגדר באופן דואלי: הסכום הישר של האובייקטים A_i, הוא אובייקט B=\coprod A_i, עם מורפיזמים \iota_i \colon A_i \to B, המקיימים את התכונה הבאה: לכל אובייקט C בקטגוריה עם מורפיזמים f_i \colon A_i \to C, קיים מורפיזם יחיד f \colon B \to C כך ש- f_i = f \circ \iota_i. אם הסכום הישר קיים בקטגוריה, אז הוא יחיד עד כדי איזומורפיזם.

## ראו גם
* סכום ישר

## קישורים חיצוניים
* 

## הערות שוליים

קטגוריה:אלגברה
רוז'ה ורז'ה

**רוז'ה ורז'ה** (בצרפתית: **Roger Vergé**; 7 באפריל 1930 – 5 ביוני 2015) היה שף ומסעדן צרפתי.

## ביוגרפיה
ורז'ה נולד בשנת 1930 בקומנטרי שבמרכז צרפת, אמו ודודתו היו בשלניות, בהשפעת דודתו החליט להיות טבח, והחל לעבוד כשוליה במסעדה מקומית. בגיל 20 התלמד במשך חצי שנה במסעדת "לה טור ד'ארז'אן" בפריז, אחריה עבר למלון פלזה אתנה, שהיה באותה עת המלון המוביל בפריז, שם עבד במשך שלוש שנים. שם עבד במטבח של 60 טבחים בכל המחלקות: צליית בשרים, ירקות ודגים והעפיל לתפקיד עושה רטבים, הבישול במטבח היה לפי מתכוניו של אוגוסט אסקופייה. אז תקף אותו יצר הנדודים שלא עזב אותו מאז. הוא עבר למלון מאנסורה בקזבלנקה ונהפך עד מהרה לשף הממונה על צליית הבשר. משם עבר עם צוות המלון לויטל שבמרכז צרפת, משם למלון אואזיס באלג'יר בשנת 1954. עבר לניירובי, בה נשאר עד 1961 והתמחה בהכנת קייטרינג למטוסים. שב לצרפת ועבד כעושה רטבים באוטל דה פארי. בשמונה השנים הבאות עבד בקיץ כשף במסעדה בריביירה ובחורף עבד כשף בג'מייקה. ב-1968 מונה לשף הראשי של משחקי החורף האולימפיים בגרנובל.

ב-1969 רכש ורז'ה אוברז' קטן בטחנת קמח מהמאה ה-16, בסמוך לכפר מוז'ן, זו הפכה למסעדת "מולן דה מוז'ן" (Moulin de Mougins) המפורסמת, המוסד הגסטרונומי הידוע ביותר בריביירה. שנים רבות היה מפעיל את מסעדתו רוב השנה ובחורף היה סוגר אותה ובכל פעם היה עובד בארץ אחרת בעולם. המסעדה נהפכה לאתר בילוי לאנשי קולנוע ואמנים ידועים והיא מעוטרת בחפצי אמנות של רבים מהם כמו סזאר, ארמאן, תיאו טוביאס, שגם מעצבים את התפריטים. שמו של ורז'ה ממתג אביזרי מטבח שונים שנמכרים בחנות במולן. בשיא הצלחתו היו לו חמישה כוכבי מישלן: שלושה ל"מולן דה מוז'ן" ושניים למסעדתו השנייה, "לז אמאנדיה" (Les Amandiers), שבינתיים הפך אותה לביסטרו עממי. בשלהי שנות התשעים הורדה לה מולן דה מוז'ן לכוכב אחד במישלן ו"לז אמאנדיה" הושר מכוכביו. בבעלותו של ורז'ה מסעדה באפקוט סנטר שבדיסניוורלד המערבי, באורלנדו פלורידה, בשיתוף עם פול בוקיז וגסטון לנוטר.

ב-2003 פרש ורז'ה מהמסעדה, החליף אותו אלן לורקה וב-2009 סבאסטיין שאמברו. בשנת 2011 הייתה המסעדה מנוקדת בשני כוכבים במדריך המישלן. ורז'ה נפטר בשנת 2015, בגיל 85, עקב סיבוכים של סוכרת. הוא היה נשוי פעמיים:מנישואיו הראשונים נולדו לו שתי בנות ומנישואיו השניים לדניז רניו נולדה לו בת נוספת. בזמנו הפנוי אסף יצירות של אמנים צרפתים בני זמנו.

במטבחו של ורז'ה השתלמו גדולי השפים של פרובאנס כמו: אלן דיקאס, ז'אק שיבואה, ז'יל גוז'ון וז'אק מקסימן. השתלמו בה כמה מגדולי השפים של ארצות הברית: דניאל בולו, דייוויד בולה ויוברט קלר. מלונדון התלמדו בה ניקו לדניס ואנטון מוסימן, מישראל חיים כהן. ביפן יש אגודה של 50 שפים שכולם עבדו אצלו. במסעדת "לז אמאנדייה" הוא הקים בית ספר לבישול.

## ספריו

* *Ma Cuisine du Soleil* (1978)
* *Les Fêtes de Mon Moulin* (1993),
* *Les Légumes de Mon Moulin* (1997),
* *Les Tables de Mon Moulin* (1998),
* *Les Fruits de Mon Moulin* (1999).


## לקריאה נוספת
* אביטל ענבר, **התענוגות של פרובאנס**, 2000. עמ' 20, 29, 50, 101, 175, 282, 293, 329, 330, 336, 357-346, 362, 363, 393.

## קישורים חיצוניים
* אביטל ענבר, בילוי בפרובאנס - צרפת, באתר דיסקברי
* מסעדת לה מולן דה מוז'ן באתר dininginfrance

קטגוריה:ערכים שבהם תבנית בריטניקה אינה מתאימה
קטגוריה:שפים צרפתים
קטגוריה:מסעדנים צרפתים
קטגוריה:מחברי ספרי בישול צרפתים
קטגוריה:צרפתים שנולדו ב-1930
קטגוריה:צרפתים שנפטרו ב-2015
זכויות להט"ב באסיה

**[[זכויות להט"ב|זכויותיהם]] של [[לסביות]], [[הומוסקסואליות|הומוסקסואלים]], [[טרנסג'נדר|טרנסג'נדרים]] ו[[ביסקסואליות|ביסקסואלים]] ([[להט"ב]]) ב[[אסיה]]** הן מוגבלות באופן רחב ביחס ליבשות אירופה, אמריקה ואוקיאניה. מתוך 49 המדינות שמוכרות כעצמאיות ביבשת, פעילות הומוסקסואלית מוגדרת כעבירה פלילית ב-20 מדינות בנוסף לאזורים מסוימים (צ'צ'ניה, אצ'ה, רצועת עזה) באסיה בעוד שרק מספר מדינות מעטות חוקקו הגנה משפטית מפני אפליה על רקע נטייה מינית או זהות מגדרית עבור אזרחים הומוסקסואלים וטרנסג'נדרים בשטחן. נכון לינואר 2024, טאיוואן, ישראל, ונפאל מספקות את שוויון הזכויות הרחב ביותר בין אזרחי להט"ב ואזרחים הטרוסקסואלים בעלי תחושת התאמה לזהותם המגדרית משאר מדינות אסיה לצד קפריסין, הודו ויפן.

אפליה היסטורית כלפי הומוסקסואליות בחלק רחב ביבשת אסיה החלה לאחר שג'ינגיס חאן, מייסדה ושליטה הראשון של האימפריה המונגולית (1206–1368), אסר על קיום פעילות הומוסקסואלית בשטחה וקבע עונש מוות למורשעים. הפאטאווה אלמגירי , אוסף שרעי ששימש כחוק וכגוף המסדיר העיקרי של האימפריה המוגולית בתקופת שלטונו של הקיסר אבו אל-מוזפר מוחי א-דין מוחמד אורנגזב (1658–1707), הטיל על מי שביצעו פעילות הומוסקסואלית סדרה משותפת של עונשים שנעו בין הצלפת 50 מלקות לעבד, 100 מלקות עבור מי שנחשב ככופר או עונש מוות בסקילה באבנים עבור מוסלמים.

כיום, תחת המשטרים האסלאמים של אפגניסטן, אוזבקיסטן, טורקמניסטן, איראן, ברוניי, עיראק, סוריה, קטר, מלזיה, ערב הסעודית, כווית, איחוד האמירויות הערביות ותימן, פעילות הומוסקסואלית נושאת עונשים פליליים שנעים מעונש מאסר, ענישה גופנית, בדיקות אנאליות בכפייה, סירוסים כימיים, עינויים, קנסות, הגליה ועד עונש מוות בהוצאה להורג בכפוף לדין השריעה האסלאמי. עם זאת, לעיתים דווח כי עונש המוות לא נאכף בפועל ומוחלף במקום בעונשי מאסר. אזרחי להט"ב עלולים להתמודד גם עם הוצאות להורג ללא משפט מצד ארגוני טרור אסלאמיים ששולטים על אזורי מדינות מסוימים בהם המדינה האסלאמית בעיראק והלבנט בסוריה ועיראק וחמאס ברצועת עזה. 

מבין כלל 49 המדינות הריבוניות ברחבי אסיה שחברות בארגון האו"ם, כ-12 מתוכן: ארמניה, גאורגיה, ישראל, יפן, מונגוליה, נפאל, הפיליפינים, קפריסין, תאילנד, וייטנאם, מזרח טימור וקוריאה הדרומית חתמו בעד "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" בשנת 2008 שגינתה לראשונה אלימות ואפליה נגד להט"ב בעצרת הכללית של האו"ם. 24 המדינות שחתמו נגד ההצהרה ותמכו בהצהרה הנגדית מטעם סוריה כוללות את: קוריאה הצפונית, ערב הסעודית, איראן, סוריה, עיראק, פקיסטן, אפגניסטן, בנגלדש, אינדונזיה, מלזיה, טג'יקיסטן, טורקמניסטן, קזחסטן, קטר, איחוד האמירויות הערביות, תימן, עומאן, כווית, ירדן, לבנון, האיים המלדיביים, בחריין וברוניי. 13 המדינות הנותרות: רוסיה, הודו, סרי לנקה, סינגפור, טורקיה, סין, לאוס, קמבודיה, מיאנמר, בהוטן, קירגיזסטן, אוזבקיסטן ואזרבייג'ן נמנעו בהצבעתן.

## זכויות להט"ב באסיה לפי מדינה

## ראו גם
* זכויות להט"ב באוקיאניה
* זכויות להט"ב באירופה
* זכויות להט"ב באמריקה
* זכויות להט"ב באפריקה
* זכויות להט"ב באיחוד האירופי
* זכויות להט"ב בחבר העמים הבריטי
* זכויות להט"ב במדינות ברית המועצות לשעבר
* זכויות להט"ב במזרח התיכון
## הערות שוליים

קטגוריה:אסיה
אסיה
קטגוריה:אפליה
*